wickkiey/tamil-wikipedia-markdown huggingface dataset:
# காலிகோ ஜாக்


**ஜான் ராக்காம்** (*John Rackham*) (18 நவம்பர் 1720 இல் தூக்கிலிடப்பட்டார்), பொதுவாக **காலிகோ ஜாக்** என்று அழைக்கப்படும் இவன், 18 ஆம் நூற்றாண்டின் முற்பகுதியில் பகாமாசு மற்றும் கியூபாவில் செயல்பட்ட ஒரு ஆங்கில கடல் கொள்ளைத் தலைவன் ஆவான். இவனது புனைப்பெயர் இவன் அணிந்திருந்த காலிகோ ஆடையிலிருந்து பெறப்பட்டது. அதே நேரத்தில் ஜாக் என்பது "ஜான்" என்பதற்கான புனைப்பெயர்.  

ராக்கம் கடற்கொள்ளையர்களின் பொற்காலத்தின் முடிவில் தீவிரமாக இருந்தான். மேரி ரீட் மற்றும் ஆன் போனி ஆகிய இரண்டு பெண் குழு உறுப்பினர்களுடன் கொள்ளையில் ஈடுப்பட்டதற்காக மிகவும் நினைவுகூரப்படுகிறான்.  

## கொள்ளைத் தொழில்
ராக்கம், சார்லஸ் வேன் என்ற கொள்ளையனை தலைவர் பதவியில் இருந்து நீக்கிவிட்டு தானே தலைவனாகி பின்னர் லீவர்டு தீவுகள், ஜமைக்கா கால்வாய் மற்றும் விண்ட்வார்ட் கடல் பாதையில் கொள்ளையில் ஈடுபட்டான். 1719இல் மன்னிக்கப்பட்ட இவன் நியூ பிராவிடன்ஸுக்கு குடிபெயர்ந்தான். அங்கு ஆன் போனியைச் சந்தித்தான். இவர்களுடன் மேரி ரீடும் சேர்ந்து கொண்டார். இவர்கள் இருவரும் பிற கொள்ளையர்கள் நடுவே ஆண் வேடமிட்டு கொள்ளையில் ஈடுபட்டனர். 22 ஆகஸ்ட் 1720 அன்று, மூவரும் நாசாவுவில் உள்ள துறைமுகத்திலிருந்து *வில்லியம்* என்ற ஆயுதமேந்திய சுலூப்பைத் திருடினர்.  

## கைதும் சிறையும்
அக்டோபர் 1720 இல், ஜமைக்காவின் ஆளுநரான நிக்கோலஸ் லாவ்ஸின் ஆணையின் கீழ் ஜொனாதன் பார்னெட் தலைமையிலான ஒரு குழு மூலம் ராக்காமும் அவனது குழுவினரும் தாக்கப்பட்டனர். ராக்காமின் பெரும்பாலான கடற்கொள்ளையர்கள் குடிபோதையில் இருந்ததால் அவர்களால் எதிர்ப்பை வெளிபடுத்த முடியவில்லை. அவர்கள் பிடிக்கப்பட்டு ஜமைக்காவிற்கு அழைத்துச் செல்லப்பட்டனர். அங்கு அவர்கள் குற்றவாளிகள் என நிரூபிக்கப்பட்டு தூக்கிலிடப்படுவதற்கு ஆளுநர் லாவ்ஸ் தீர்ப்பளித்தார்.  

மேரி ரீட் மற்றும் ஆன் இருவரும் " தாங்கள் கருவுற்றிருந்ததால்" மன்னிப்பைக் கோரினர். நீதிமன்றம் இவர்களுக்கு குழந்தை பிறக்கும் வரை மரணதண்டனையை நிறுத்திவைத்தது. பிரசவத்தின்போது ஏற்பட்ட காய்ச்சலால் மேரி ரீட் சிறையிலேயே இறந்தார்.
# முதலமட


**முதலமட** (*Muthalamada*) என்பது இந்தியாவின், கேரளத்தின், பாலக்காடு மாவட்டத்தில் இருக்கும் ஒரு கிராம ஊராட்சி ஆகும். இது ஒரு உள்ளாட்சி அமைப்பாகும், இதில் **முதலமட-I** மற்றும் **முதலமட-II** ஆகிய கிராமங்கள் அடங்கியுள்ளன. மாம்பழம் அதிகம் விளையும் பகுதிகளில் முதலாமடை ஊராட்சியும் ஒன்றாகும். இங்கு நிலவும் காலநிலையும், மண் வளமும் மாம்பழ விளைச்சலுக்கு மிகவும் ஏற்றதாக உள்ளது. இங்கிருந்து ஐக்கிய அரபு அமீரகம் மற்றும் வட மாநிலங்களுக்கு மாம்பழம் ஏற்றுமதி செய்யப்படுகிறது.  

அருகிலுள்ள தொடருந்து நிலையம் பொள்ளாச்சி மற்றும் பாலக்காடு சந்திப்பு ஆகியவற்றுக்கு இடையே உள்ள முதலமட தொடருந்து நிலையம் ஆகும். பரம்பிக்குளம் காட்டுயிர் உய்விடம் இந்த ஊராட்சியில் உள்ளது. அது கன்னிமாரா தேக்கு மரம் மற்றும் வனவிலங்குகளை பார்வையிடுவதற்கு பிரபலமானது.  

## படக்காட்சியகம்
# வைரிப்பாறை தடுப்பணை



**வைரிப்பாறை தடுப்பணை** (*Viripara Weir*) என்பது இந்தியாவில் கேரளத்தில் இடுக்கி மாவட்டத்தில் உள்ள மாங்குளம் கிராமத்தில் பூயாங்குட்டி ஆற்றின் துணை ஆறான மேல் கல்லாறு ஆற்றின் குறுக்கே கட்டப்பட்ட ஒரு திசைதிருப்பல் தடுப்பணை ஆகும். இந்த அணையிலிருந்து மேனாச்சேரி ஆற்றுக்கு நீர் தேவிக்குளம் வட்டம் வழியாகப் பாய்கிறது. நேரியமங்கலம் நீர்மின் திட்டத்தின் மேம்பாட்டுத் திட்டமாக வைரிப்பாறை தடுப்பணை கட்டப்பட்டுள்ளது. பூயான்குட்டி ஆற்றின் துணை ஆறான மேல் கல்லாறு, வைரிப்பாறையில் ஒரு குறுகிய திசைதிருப்பல் சுரங்கப்பாதையுடன் குறைந்த திசைதிருப்பப்பட்ட நீர்த்தேக்கம் மூலம் கள்ளாறுகுட்டி நீர்த்தேக்கத்திற்குத் திருப்பி விடப்படுகிறது.  

## விவரக்குறிப்புகள்
- அட்சரேகை: 90° 58' 48" வ
- தீர்க்கரேகை: 77° 00' 05" கி
- ஊராட்சி: மாங்குளம்
- கிராமம்: மாங்குளம்
- மாவட்டம்: இடுக்கி
- ஆற்றுப் படுகை-பெரியார்
- ஆறு: மேல் கல்லாறு
- அணையிலிருந்து நீர் விடுப்பு: மேனாச்சேரி
- அணையின் வகை: கொத்து
- வகைப்பாடு: தடுப்பணை
- முழு நீர்த்தேக்க நிலை: 1141.59 மீ
- அதிகபட்ச நீர் மட்டம்:
- திசைதிருப்பலில் மட்டுமே சேமிப்பு:
- ஆழமான அடித்தளத்திலிருந்து உயரம்: 4.57மீ
- நீளம்:
- ஆற்று நீர் வெளியேறும் வட்டம்: தேவிகுளம்
- நீர்க்கசிவு: வழிந்தோடும் வகை
- நிறைவுற்ற ஆண்டு: 1961
- உயர மட்டம்: 1141.59 மீ
- திட்டத்தின் பெயர்: நேரியமங்கலம் நீர்மின் திட்டம்
- ஆற்று வெளியேற்றம்: இல்லை
- திட்டத்தின் நோக்கம்: நீர்மின்

## சுற்றுலா
அணைக்கட்டு ஒரு விருப்பமான சுற்றுலாத் தலமாகும். மேலும் வைரிபாறை அருவி மற்றும் நட்சத்திரகுத்து aருவி என்று அழைக்கப்படும் இரண்டு நீர்வீழ்ச்சிகள் இப்பகுதியில் உள்ளன.
# பாரிசைட்டு-(La)



**பாரிசைட்டு-(La)** (*Parisite-(La)*) என்பது CaLa<sub>2</sub>(CO<sub>3</sub>)<sub>3</sub>3F<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரேசில் நாட்டிலுள்ள சாவோ பாலோ பல்கலைக்கழகத்தைச் சேர்ந்த டேனியல் அடென்சியோ மற்றும் பிரேசிலின் பாகியா மாநிலத்தில் உள்ள முலா கிளெய்ம் பகுதியிலுள்ள சக ஊழியர்களால் கண்டுபிடிக்கப்பட்ட கனிமமாகும்.  
பாரிசைட்டு-(La) என்பது பாரிசைட்டு-(Ce) கனிமத்தின் இலாந்தனம் ஒப்புமையாகும். இது பாரிசைட்டு-(Ce) கனிமத்தின் அதே அமைப்பைக் கொண்டுள்ளது, ஆனால் இலந்தனத்திற்குப் பதிலாக சீரியம் உள்ளது. பாரிசைட்டு-(La) வேதியியல் ரீதியாக சின்கிசைட்டு-(La) உடன் ஒத்திருக்கிறது.  

பாரிசைட்டு-(La) வகைக் கனிமம் பிரேசிலில் உள்ள மினாசு கெரைசு மாகாணத்தில் உள்ள ஓரோ பிரிட்டோ நகரில் அமைந்துள்ள எசுகோலா டி மினாசு அறிவியல் மற்றும் தொழில்நுட்ப அருங்காட்சியகத்திலும் அமெரிக்காவின் அரிசோனா மாநிலத்தில் உள்ள டசுக்கன் நகர அரிசோனா பல்கலைக்கழக அருங்காட்சியகத்திலும் வைக்கப்பட்டுள்ளது.  

பன்னாட்டு கனிமவியல் சங்கம் பாரிசைட்டு(La) கனிமத்தை Pst-La என்ற குறியீட்டால் அடையாளப்படுத்துகிறது.
# எட்வர்ட் லியர்


**எட்வர்ட் லியர்** (*Edward Lear*) (12 மே 1812 - 29 ஜனவரி 1888) ஓர் ஆங்கிலக் கலைஞரும், ஓவியரும், இசைக்கலைஞரும், எழுத்தாளரும் மற்றும் கவிஞரும் ஆவார். இவர் கவிதை மற்றும் உரைநடைகளில் இலக்கிய முட்டாள்தனம் மற்றும் குறிப்பாக இவரது லிமரிக் வகைகளுக்காக பெரும்பாலும் அறியப்படுகிறார்.  

ஒரு கலைஞராக இவரது முக்கியப் பணிகள் மூன்று வகைகளாக இருந்தன: பறவைகள் மற்றும் விலங்குகளின் விளக்கப்படங்களை தனது பயணங்களின் போது வண்ண வரைபடங்களை உருவாக்கினார். குறிப்பாக ஆல்பிரட் டென்னிசன் கவிதைகளின் விளக்கப்படங்கள்.  

ஒரு எழுத்தாளராக, இவர் தனது பிரபலமான முட்டாள்தனமான கவிதைகள், பாடல்கள், சிறுகதைகள், தாவரவியல் வரைபடங்கள், சமையல் குறிப்புகள் மற்றும் எழுத்துக்கள் ஆகியவற்றிற்காக அறியப்படுகிறார். டென்னிசனின் கவிதைகளின் பன்னிரண்டு இசை அமைப்புகளை இவர் இயற்றி வெளியிட்டார்.  
மீது காணப்படும் மசாடா, எட்வர்ட் லியர், 1858]]  

## லியரின் சில ஓவியங்கள்
# சபா ஆசாத்



**சபா ஆசாத்** (*Saba Azad*) (பிறப்பு **சபா சிங் கிரேவால்**, 1 நவம்பர் 1985) ஓர் இந்திய நடிகையும், நாடக இயக்குநரும் மற்றும் இசைக்கலைஞரும் ஆவார். இவர் மும்பையை தளமாகக் கொண்ட *மேட்பாய்/மிங்க்* என்ற இசைக்குழுவில் ஒருவராவார். *தில் கபடி* (2008) எனும் இந்திப்படத்தில் ராகா என்ற பாத்திரத்தில் முன்னணி நடிகைகளில் ஒருவராக பாலிவுட்டில் அறிமுகமானார். *முஜ்சே பிராண்ட்ஷிப் கரோகே* (2011) காதல் நகைச்சுவைத் திரைப்படத்தில் நடித்துள்ளார். 2016 ஒய்-ஃபிலிஸின் *லேடீஸ் ரூம் என்ற வலைத்தொடரில்* டிங்கோவாகவும் நடித்தார்.
# இடப்பள்ளி ராகவன் பிள்ளை


**இடப்பள்ளி ராகவன் பிள்ளை** (*Edappally Raghavan Pillai*) (30 மே 1909-4 ஜூலை 1936) மலையாளக் கவிஞரும், சங்கம்புழா கிருட்டிண பிள்ளையின் நெருங்கிய நண்பருமாவார். இந்த நண்பர்கள் *இடப்பள்ளி கவிஞர்கள்* அல்லது *இடப்பள்ளியின் இரட்டையர்கள்* என்று குறிப்பிடப்பட்டனர். இரண்டு கவிஞர்களும் காதல் கவிதைகளின் நிபுணர்களாக இருந்தனர். இவர்கள் மலையாளக் கவிதைகளின் செல்லி மற்றும் கீட்ஸ் என பலரால் கருதப்படுகின்றனர்.
# பிபின் சந்திரன்


**பிபின் சந்திரன்** (*Bipin Chandran*) கேரளாவைச் சேர்ந்த ஒரு இந்திய எழுத்தாளரும் மற்றும் திரைக்கதை ஆசிரியரும் ஆவார். இவர் முக்கியமாக மலையாளத் திரைப்படத்துறையில் பணியாற்றுகிறார். டாடி கூல் என்ற இவரது முதல் படம் 2009 இல் வெளியானது.  

## சொந்த வாழ்க்கை
பிபின் சந்திரன் இந்தியாவின் கேரளாவின் பொன்குன்னத்தில் பிறந்தார். சங்கனாச்சேரி செயின்ட் பெர்ச்மன்ஸ் கல்லூரியில் சேர்ந்தார். அங்கு, சிறந்த இயக்குநருக்கான கேரள மாநில திரைப்பட விருது வென்ற மார்ட்டின் பிராக்கட்டைச் சந்தித்தார். பிபின் முதுகலை படிப்புக்காக எர்ணாகுளத்தில் உள்ள மகாராஜா கல்லூரியில் பயின்றார். மம்மூட்டியை ஒரு நடிகராக, நேர்காணல்கள் மற்றும் கட்டுரைகளாக குறிக்கும் நினைவுக் குறிப்புகளின் தொகுப்பான *மம்மூமுட்டி கழ்ச்சாயம் வயநாயும்* என்ற புத்தகத்தை எழுதினார். சமீபத்தில் மலையாளத் திரைப்படங்களின் வழிபாட்டு உரையாடல்களைப் பற்றி விவாதிக்கும் *ஓர்மாயுண்டோ ஈ முகம்* என்ற தனது புதிய புத்தகத்தை வெளியிட்டுள்ளார். *ஐராட்டாச்சங்கு* இவரது மற்றொரு புத்தகமாகும்.  

ம்திரைப்படங்கள் குறித்து தொடர்ந்து கட்டுரைகளை எழுதும் பிபின், *கோமாளி மேல்கை நெடுன்ன காலம்* மற்றும் *மடம்பில்லியில் மனோரோகி* ஆகிய இரண்டு கட்டுரைகளுக்காக சிறந்த திரைப்படக் கட்டுரைகளுக்கான 2019 கேரள மாநில திரைப்பட விருதைப் பெற்றார்.
# பிபின் சந்திர ஜோஷி


தளபதி **பிபின் சந்திர ஜோஷி**, (*Bipin Chandra Joshi*) பரம் விசிட்ட சேவா பதக்கம், அதி விசிட்ட சேவா பதக்கம், (5 டிசம்பர் 1935 &#x2013; 19 நவம்பர் 1994) இந்திய இராணுவத்தின் 17வது இராணுவத் தளபதி ஆவார். இவர் பதவியில் இருந்தபோதே இறந்தார்.  

## இளமை வாழ்க்கை
ஜோஷி, குமாவோனி பிராமணக் குடும்பத்தில் பிறந்தார். பிரிக்கப்படாத உத்தரப்பிரதேசத்தைச் சேர்ந்த முதல் ராணுவத் தலைவராக இருந்தார்  

## இறப்பு
ஜோஷி 1995 இல் ஓய்வு பெறவிருந்தார். ஆனால், 18 நவம்பர் 1994 அன்று புது தில்லியிலுள்ள இராணுவ மருத்துவமனையில் மாரடைப்பால் இறந்தார். இவரது அகால மரணம் இராணுவத் தலைமைப் பதவிக்கான முழு வரிசையையும் மாற்றியது. இது பொதுவாக மூத்தவர்களின் அடிப்படையில் தீர்மானிக்கப்படுகிறது. இதன் விளைவாக, லெப்டினன்ட் ஜெனரல் சங்கர் ராய்சௌத்ரி தலைமைத் தளபதியாக பதவி உயர்வு பெற்று 17 வது ராணுவத் தளபதியாக நியமிக்கப்பட்டார்.  

## கௌரவம்
உத்தராகண்டம் மாநிலத்திலுள்ள பிதௌரகட் எனுமிடத்தில் இவரது நினைவாக இராணுவப் பொது பள்ளி ஒன்று 1993 ஆம் ஆண்டில் நிறுவப்பட்டது.
# சங்கர் ராய்சௌத்ரி


தளபதி **சங்கர் ராய் சவுத்ரி** (*Shankar Roychowdhury*) இந்தியத் தரைப்படையின் முன்னாள் தலைமைத் தளபதியாவார். இவர் இந்திய நாடாளுமன்ற உறுப்பினராகவும் இருந்துள்ளார்.  

## ஆரம்பகால வாழ்க்கை
சங்கர் ராய்சௌத்ரி இந்தியாவின் மேற்கு வங்காளத்தின் கொல்கத்தாவில், வங்காள கயஸ்தா குடும்பத்தில், 1937 செப்டம்பர் 6 அன்று பிறந்தார். கொல்கத்தாவில் உள்ள செயின்ட் சேவியர் கல்லூரிப் பள்ளியிலும், பின்னர் முசோரி உள்ள வின்பெர்க் ஆலன் பள்ளி, முசோரி இருக்கும் செயின்ட் ஜார்ஜ் கல்லூரி ஆகியவற்றில் பள்ளிப்படிப்பை முடித்தார். பின்னர் 1953 ஆம் ஆண்டில் இந்தியப் பாதுகாப்புப் படைகள் கூட்டு சேவைப் பிரிவில் சேர்ந்தார்.  

## இராணுவப் பணி
சங்கர் ராய்சவுத்ரி இந்தியப் படைத்துறைக் கல்விக்கூடத்தில் பட்டம் பெற்ற பிறகு, ஜூன் 9,1957 அன்று இந்திய ராணுவ கவசப் படையில் நியமிக்கப்பட்டார். 1965 ஆம் ஆண்டு சாம்ப்-ஜௌரியன் பிரிவிலும், 1971 ஆம் ஆண்டு வங்காளதேச விடுதலைப் போரின் போது ஜெசோர் மற்றும் குல்னாவிலும் பின்னர், இந்தியா-பாகிஸ்தான் போரிலும் பங்கேற்றார். 1974 முதல் 1976 வரை லான்சர்கள், டிசம்பர் 1980 முதல் ஜூலை 1983 வரை ஒரு சுயாதீன கவச படைப்பிரிவு மற்றும் மே 1988 முதல் மே 1990 வரை ஒரு கவச பிரிவு ஆகியவற்றிற்கு தலைமை தாங்கினார். பின்னர் இவர் 1991 முதல் 1992 வரை சம்மு காசுமீரில் 16 கார்ப்ஸ் தலைவராக இருந்தார். 40 ஆண்டுகள் இராணுவ சேவையில் இருந்த இவர், 1997 செப்டம்பர் 30 அன்று இந்திய ராணுவத்திலிருந்து ஓய்வு பெற்றார்.  

## ஓய்வுக்குப் பிந்தைய வாழ்க்கை
இராணுவத்திலிருந்து ஓய்வு பெற்ற பிறகு, சங்கர் ராய்சௌத்ரி மாநிலங்களவை உறுப்பினரானார்.
# உம்ன்கோட் ஆறு


**உம்ன்கோட் ஆறு** (*Umngot River*), தொளகி ஆறு அல்லது வா உம்ன்கோத் என்றும் அழைக்கப்படுகிறது. இது இந்திய மாநிலமான மேகாலயாவில் மேற்கு ஜைண்டியா மலை மாவட்டத்தில் உள்ள ஜைண்டியா மலைகளின் அடிவாரத்தில் அமைந்துள்ள தொளகி என்ற சிறிய நகரத்தின் வழியாக பாயும் ஓர் ஆறு ஆகும். இந்த நகரம் ஒப்பீட்டளவில் பரபரப்பாகக் காணப்படும். இது இந்தியாவிற்கும் வங்களாதேசத்திற்கும் இடையிலான வர்த்தக நகராகச் செயல்படுகிறது. இந்த ஆறு அதன் தூய்மை மற்றும் வெளிப்படையான நீர் ஆகியவற்றிற்குப் பெயர் பெற்றது. இது ஒரு புலப்படும் ஆற்றுப் படுகையினைக் கொண்டுள்ளது.  

## சூழல்
இந்தியாவின் தூய்மையான ஆறுகளில் ஒன்றான உம்ன்கோட், உள்ளூர் மீனவர்களுக்கு ஒரு முக்கியமான மீன்பிடி இடமாகும். இந்த ஆறு இந்தியா-வங்கதேச எல்லையில் அமைந்துள்ளது. மேலும் ஆற்றின் வெண்மைப் பகுதி, மின்னோட்டத்தின் உயர்வால் ஏற்படுகிறது. இது இரு நாடுகளுக்கும் இடையிலான அதிகாரப்பூர்வமற்ற எல்லையைக் குறிக்கிறது.  

ஒரு தொங்கு பாலம், தாவ்கி பாலம், உம்கோட் ஆற்றின் மீது கட்டப்பட்டுள்ளது. இது 1932இல் கட்டப்பட்டது. மேலும் இது ஒரு சுற்றுலா ஆர்வமுள்ள இடமாகும்.  

## திட்டங்கள்
ஏப்ரல் 2021இல், மின்சாரப் பற்றாக்குறையைக் கருத்தில் கொண்டு, ஆற்றின் மீது அணை கட்ட மேகாலயா அரசு முடிவு செய்தது. இந்தத் திட்டம் முன்மொழியப்பட்ட 210 மெகாவாட் உம்ன்கோட் நீர்மின் திட்டமாகும். இது உள்ளூர் கிராமவாசிகளிடமிருந்து பெரும் எதிர்ப்பையும் பெற்றது. இதன் கட்டுமானம் சுற்றுலாவைச் சீர்குலைக்கும் என்று அஞ்சினர். இறுதியில் இத்திட்டம் கைவிடப்பட்டது .
# அம்மாபேட்டை



**அம்மாபேட்டை** (*Ammapet*) என்பது இந்தியாவில் தமிழ்நாடு மாநிலத்தின் சேலம் மாவட்டத்திலுள்ள ஒரு நகர்ப் பகுதி ஆகும்.  

## அமைவிடம்
கடல் மட்டத்திலிருந்து சுமார் 313.28 மீ. உயரத்தில், என்ற புவியியல் ஆள்கூறுகள் கொண்டு சேலத்தில் அம்மாபேட்டை அமைந்துள்ளது.  

## சமயம்
### இந்துக் கோயில்கள்
அம்மாபேட்டையில் அமைந்துள்ள மாதேசுவரன் கோயில் மற்றும் மதுரை வீரன் கோயில் ஆகிய இந்துக் கோயில்கள் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.
# கே. செல்வராஜ்

**கோவை செல்வராஜ்** என்கிற **கி. செல்வராஜ்** (இறப்பு: 8. நவம்பர். 2024) என்பவர் தமிழக அரசியல்வாதியும், தமிழ்நாடு சட்டப் பேரவை முன்னாள் உறுப்பினரும் ஆவார். இவர் தி.மு.கவின் செய்தித் தொடர்பு துணைச் செயலாளராக இருந்தார்.  

செல்வராஜ் தமிழ்நாட்டின், கோயம்புத்தூர் ஆர். எஸ். புரம் பகுதியைச் சேர்ந்தவர். முதலில் அ.தி.மு.கவில் தன் அரசியல் வாழ்வைத் தொடங்கிய செல்வராஜ், 1984 இல் தேர்தலில் போட்டியிட கட்சியில் வாய்ப்பு கிடைக்காததால் அதிமுகவில் இருந்து விலகி காங்கிரசில் இணைந்தார். 1991 தமிழ்நாடு சட்டமன்றத் தேர்தலில் கோயம்புத்தூர் மேற்கு சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு வெற்றிபெற்றார். பின்னர் கட்சியுடன் ஏற்பட்ட கருத்து மாறுபாட்டால் காங்கிரசின் அதிருப்தி சட்டமன்ற உறுப்பினராக மாறி, அதிமுகவின் ஆதரவாளராக செயல்பட்டார். 2006 இல் சேவாதள அமைப்பின் தலைவராக இருந்தார். காங்கிரசு-திமுக கூட்டணியை விமர்சித்த காரணத்தால் 2015 ஆம் ஆண்டு காங்கிரசு கட்சியில் இருந்து நீக்கப்பட்டார். இதன் பின்னர் செல்வராஜ் அ.தி.மு.கவில் இணைந்தார். ஓ. பன்னீர்செல்வத்தின் ஆதரவாளராக இருந்த செல்வராஜ், அதிமுகவை விட்டு வெளியேறி 2022 ஆம் ஆண்டு திமுகவில் இணைந்தார். அதன்பிறகு தி.மு.கவின் செய்தித் தொடர்பு துணைச் செயலாளராக இருந்தார்.  

## குடும்பம்
செல்வராஜுக்கு கமலாமணி என்ற மகளும், மூன்று மகன்களும் உள்ளனர். திருப்பதியில் இவரது மூன்றாவது மகனின் திருமணத்தை முடித்துவிட்டு ஊருக்கு வந்துகொண்டிருந்தபோது மாரடைப்பு ஏற்பட்டு 2024 நவம்பர் 8 அன்று தன் 66 வயதில் இறந்தார்.
# திருத்தணி தொடருந்து நிலையம்



திருத்தணி தொடருந்து நிலையம் (நிலையத்தின் குறியீடுஃ TRT) ஆனது இந்திய மாநிலமான தமிழ்நாட்டின் திருவள்ளூர் மாவட்டத்தில் அமைந்துள்ள ஒரு தொடருந்து நிலையமாகும்.  

## விளக்கம்
இது ஹவுரா-சென்னை பிரதான வழித்தடத்தின் கூடுர்-சென்னை பிரிவில் அமைந்துள்ளது மற்றும் சென்னை புறநகர் பகுதியின் மேற்கு வடக்கு வழித்தடத்தில் ஒரு பகுதியாகும். இது தெற்கு ரயில்வே மண்டலத்தின் சென்னை கோட்டத்தின் அதிகார வரம்பிற்குள் வருகிறது. இது என். எஸ். ஜி-4 நிலையமாக வகைப்படுத்தப்பட்டுள்ளது (வருடாந்திர வருவாய் 100 முதல் 200 மில்லியன் ரூபாய் வரை மற்றும் 2 முதல் 5 மில்லியன் பயணிகள் கையாளப்படுகிறார்கள்).&nbsp;&nbsp;  

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  

அமிர்த பாரத் திட்டத்தின் கீழ் சென்னை தொடருந்து கோட்டத்தில் 17 நிலையங்கள் தேர்ந்தெடுக்கப்பட்டன, திருத்தணி தொடருந்து நிலையத்தை புதுப்பிக்கும் பணிக்கு 15 கோடி ரூபாய் ஒதுக்கப்பட்டுள்ளது.
# சிறினிசா செயசீலன்



***சிறினிசா செயசீலன்*** (ஆங்கிலம் : Srinisha Jayaseelan) இவர் ஒரு இந்தியத் திரைப்படப் பின்னணிப் பாடகியாவார். 2009 - 2010 ஆம் ஆண்டு விஜய் தொலைக்காட்சியில் ஒளிபரப்பான ஏர்டெல் சூப்பர் சிங்கர் சூனியர் 2 என்னும் உண்மைநிலை நிகழ்ச்சியில் போட்டியாளராக பங்கேற்றார். மேலும் இவர் 2016 ஆம் ஆண்டு இளையராஜா அவர்களின் இசையமைப்பில் உருவான அம்மா கணக்கு என்னும் திரைப்படத்தில் பின்னணிப் பாடகியாக அறிமுகமானார், மேலும் சூப்பர் சிங்கர் வாகையர்களில் வாகையாளர் என்னும் உண்மைநிலை நிகழ்ச்சிலேயும் பங்கேற்றார்.  

## வாழ்க்கைச் சுருக்கம்
***சிறினிசா செயசீலன்*** தமிழ் நாட்டின் தலைநகரான சென்னையில் ஆம் ஆண்டு திரு செல்வராச் செயசீலன் மற்றும் சுசாதா ஆகியோருக்கு மகளாகப் பிறந்தார். இவர் சென்னையில் அமைந்துள்ள டி.எஸ்.டி ராசா பெண்கள் பதின்மநிலை மேல்நிலைப் பள்ளியில் பள்ளிப்படிப்பை முடித்தார், பின்னர் எத்திராச் மகளிர் கல்லூரியில் இளங்கலை வணிகவியலில் இளநிலைப் பட்டப்படிப்பை முடித்துள்ளார்.  

## தொழில் வாழ்க்கை
சிறீனிசா 2009 முதல் 2010 ஆம் ஆண்டு விஜய் தொலைக்காட்சியில் சூப்பர் சிங்கர் ஜூனியரின் பருவம் இரண்டு என்றழைக்கப்படும் உண்மைநிலை நிகழ்ச்சியின் தமிழ் இசைப் போட்டியில் பங்கேற்றார். இதில் இறுதி போட்டிக்கு முன்னேறிய சிறீனிசா  
அரையிறுதிப் போட்டியில் வெளியேற்றப்பட்டவர். மேலும் விசய் தொலைக்காட்சியின் மற்ற இசைப் போட்டிகளான சூப்பர் சிங்கர் டி20யில் சூப்பர் சிங்கர் சாப்பியன் ஆஃப் சாப்பியன்ஸ் ஆகிய நிகழ்ச்சிகளிலும் பங்குபெற்றுள்ளார். மேலும் யுவன் சங்கர் ராஜா இசையமைப்பில் உருவான அவன் இவன் என்னும் திரைப்படத்தில், ஒரு மலையோரம் எனத் தொடங்கும் பாடல் மற்றும் இசைஞானி இளையராஜா இசை அமைத்த அம்மா கணக்கு திரைப்படத்தில் மேத்சு ஃடப் எனத் தொடங்கும் பாடல்கள் மூலம் பின்னணிப் பாடகியாக அறிமுகமாகினார். மேலும் ஹிப்ஹாப் தமிழா இசையமைத்த இமைக்கா நொடிகள் திரைப்படத்தில் விளம்பர இடைவேளி என்ற பாடலையும் பாடியுள்ளார்.  

## தொலைக்காட்சி
| 2024 | சூப்பர் சிங்கர் பருவம் பத்து | சிறப்பு நிகழ்த்துநர் | விசய் | } |
| --- | --- | --- | --- | --- |
# துருவ் ரெய்னா


**துருவ் ரெய்னா** (*Dhruv Raina*) இந்தியாவைச் சேர்ந்த ஒரு தத்துவஞானியும் மற்றும் அறிவியல் வரலாற்றாசிரியரரும் ஆவார். காலனித்துவ இந்தியாவில் அறிவியலை வளர்ப்பது, நாடுகடந்த அறிவியலின் வலையமைப்புகள் மற்றும் அறிவியலின் வரலாற்று வரலாறுகள் ஆகியவற்றில் இவர் செய்த பணிக்காக மிகவும் பிரபலமானவர். புது தில்லி ஜவகர்லால் நேரு பல்கலைக்கழகத்தில் கல்வி ஆய்வுகளுக்கான ஜாகிர் உசேன் மையத்தில் அறிவியல் கல்வி வரலாற்றின் பேராசிரியராக (2003-2023) இருந்தார். அதற்கு முன்பு, 1991 முதல் 2002 வரை புது தில்லியில் உள்ள தேசிய அறிவியல், தொழில்நுட்பம், மேம்பாடு கல்வி நிறுவனத்தில் விஞ்ஞானியாக இருந்தார். ஜெர்மனியின் இந்திய தத்துவம் மற்றும் அறிவுசார் வரலாற்றிற்கான முதல் தலைவராக இருந்தார் (2010-11).  

இவர் தற்போது அறிவியல் மற்றும் தொழில்நுட்பத்தின் வரலாறு மற்றும் தத்துவத்திற்கான சர்வதேச ஒன்றியத்தின் அறிவியல் மற்றும் தொழில்நுட்பத்திற்கான தர்க்கம், முறை மற்றும் தத்துவப் பிரிவின் மன்றத்தில் உள்ளார்.
# தபன் ராய்சௌத்ரி


**தபன் ராய்சௌத்ரி** (*Tapan Raychaudhuri* ; 8 மே 1926 - 26 நவம்பர் 2014) பிரித்தானிய இந்திய வரலாறு, இந்தியப் பொருளாதார வரலாறு மற்றும் வங்காள வரலாறு ஆகியவற்றில் நிபுணத்துவம் பெற்ற ஒரு வரலாற்றாளர் ஆவார்.  

## தொழில் வாழ்க்கை
கொல்கத்தா பல்கலைக்கழகத்தின் இசுலாமிய வரலாறு மற்றும் கலாச்சாரத் துறையில் விரிவுரையாளராக தனது வாழ்க்கையைத் தொடங்கினார். பிரிட்டனில் இருந்து திரும்பிய பிறகு, இந்திய தேசிய ஆவணக்காப்பகதின் துணை இயக்குநரானார். ஒரு வாசகராகவும் பின்னர் வரலாற்றின் பேராசிரியராகவும், தில்லி பொருளாதாரப் பள்ளியின் இயக்குநராகவும், பேராசிரியராகவும் தில்லி பல்கலைக்கழகஹ்தின் வரலாற்றுத் துறையின் தலைவராகவும் இருந்தார்.  

1973 முதல் 1992 வரை நவீன தெற்காசிய வரலாற்றில் ஒரு வாசகராகவும், பின்னர் இந்திய வரலாறு மற்றும் நாகரிகத்தின் ஹோமினெம் பேராசிரியராகவும், 1992 முதல் 1993 வரை ஆக்சுபோர்டில் உள்ள செயின்ட் ஆண்டனி கல்லூரியின் உறுப்பினராகவும் இருந்தார். தான் ஓய்வு பெற்ற பிறகு ஆக்சுபோர்டில் உள்ள செயின்ட் ஆண்டனி கல்லூரியில் சகாவாக இருந்தார். 2009 ஆம் ஆண்டில்இந்திய வம்சாவளியைச் சேர்ந்த விஞ்ஞானிகள், ஆராய்ச்சியாளர்கள், பொறியாளர்கள் மற்றும் சமூக விஞ்ஞானிகளுக்கு இன்ஃபோசிஸ் பரிசு வழங்கும் நடுவர் குழுவிலும் பணியாற்றினார்.  

2011 இல் இந்தியாவில் தேசிய ஆராய்ச்சி பேராசிரியராக ஆனார்  

## இறப்பு
பக்கவாதத்தால் சிலகாலம் பாதிக்கப்பட்டிருந்த தபன் ராய்சௌத்ரி, ஆக்சுபோர்டில் உள்ள தனது வீட்டில் 26 நவம்பர் 2014 அன்று இறந்தார்.
# ஹேம சந்திர ராய்சவுத்ரி


**ஹேம சந்திர ராய்சௌத்ரி** (*Hem Chandra Raychaudhuri*) (8 ஏப்ரல் 1892 - 4 மே 1957 ) ஒரு இந்திய வரலாற்றாசிரியர் ஆவார். இவர், பண்டைய இந்தியா பற்றிய ஆய்வுகளுக்காக அறியப்பட்டவர்.  

## தொழில் வாழ்க்கை
இவர், கொல்கத்தாவின் பங்கபாசி கல்லூரியில் விரிவுரையாளராக பணியாற்றினார். வங்காள கல்விச் சேவையில் சேர்ந்த உடனேயே, கொல்கத்தாவின் மாநிலப் பல்கலைக்கழகதில் (1914–16) பணியமர்த்தப்பட்டார். 1916 இல் இவர் சிட்டகொங் கல்லூரிக்கு மாற்றப்பட்டார். 1917 ஆம் ஆண்டில் அசுதோசு முகர்சி இவருக்கு கொல்கத்தா பல்கலைக்கழகத்தில் பண்டைய வரலாறு மற்றும் கலாச்சாரத் துறையில் விரிவுரையாளராக பணியாற்ற ஒரு வாய்ப்பை வழங்கினார். 1921 ஆம் ஆண்டில் கொல்கத்தா பல்கலைக்கழகத்தில் பண்டைய இந்திய வரலாற்றில் முனைவர் பட்டம் பெற்றார். 1928இல் இவர் தாக்கா பல்கலைக்கழகத்தின் வரலாற்றுத் துறையில் வாசகராக பணியாற்றினார். 1936 ஆம் ஆண்டில் டி. ஆர். பண்டார்கருக்குப் பிறகு கொல்கத்தா பல்கலைக்கழகத்தில் பண்டைய இந்திய வரலாறு மற்றும் கலாச்சாரத்தின் கார்மைக்கேல் பேராசிரியராக நியமிக்கப்பட்டார். 1952 இல் ஓய்வு பெற்றார்.
# சையது இர்பான் அபீப்


**சையத் இர்பான் அபீப்** ( *Syed Irfan Habib* ; பிறப்பு 1953) ஒரு இந்திய அறிவியல் வரலாற்றாசிரியரும் பொது அறிவுஜீவியும் ஆவார். தேசிய கல்வித் திட்டமிடல் மற்றும் மேலாண்மைப் பல்கலைக்கழகத்தில் அபுல் கலாம் ஆசாத் இருக்கையின் தலைவராக இருந்தார். 1990 களில் புது தில்லியின் தேசிய அறிவியல், தொழில்நுட்பம், மேம்பாடு கல்வி நிறுவனத்தில் பணியாற்றிய துருவ் ரெய்னாவுடன் சேர்ந்து இவரது அறிவார்ந்த ஒத்துழைப்பு தொடர்ச்சியான ஆராய்ச்சிக் கட்டுரைகளின் வெளியீட்டில் உச்சக்கட்டத்தை அடைந்தது. காலனித்துவ இந்தியாவில் நவீன அறிவியலின் கலாச்சார மறுவரையறையில். இவர்கள் ஜோசப் நீதம் (அறிவியல் வரலாற்றின் இருப்பிடம், 1999), யுனெஸ்கோவின் மனிதகுல வரலாற்றின் 7வது தொகுதிக்கான “இருபதாம் தெற்கு மற்றும் தென்கிழக்கு ஆசியாவில் அறிவியல்” என்ற பகுதி மற்றும் சமூகம் பற்றிய ஒரு வாசகரின் தொகுப்பையும் ஒன்றாக வெளியிட்டுள்ளனர். இந்தியாவில் அறிவியல் வரலாறு ( காலனித்துவ இந்தியாவில் அறிவியல் சமூக வரலாறு, 2007). ஒரு ஆசிரியராக, அவரது படைப்புகள் பெரும்பாலும் நேர்மறையான விமர்சன வரவேற்பிற்கு உட்பட்டுள்ளன.  

## கல்வி
நவீன இந்திய வரலாற்றில் முதுகலைப் பட்டம் பெற்ற இர்பான், 1920 களின் சுதந்திரப் போராட்டத்தில் புரட்சியாளர்களின் சித்தாந்தம் மற்றும் திட்டம் குறித்து முனைவர் பட்டம் பெற்றார்.  

## தொழில் வாழ்க்கை
சௌதரி சரண் சிங் பல்கலைக்கழகத்தின் இணைக் கல்லூரியான புலந்த்சர், டிஏவி கல்லூரியில் நான்கு ஆண்டுகள் கற்பித்தார். பின்னர் தேசிய அறிவியல், தொழில்நுட்பம் மற்றும் மேம்பாட்டு ஆய்வுகள் நிறுவனத்தில் சேர்ந்தார்.
# மூச்சு பாலம்


**மூச்சு பாலம்** (*Breathing bridge*) என்பது பெரு நாட்டில் உள்ள அமேசானாசு பிராந்தியத்தில் உள்ள ஆலமரங்களில் வான்வழி வேர்களிலிருந்து அமைக்கப்பட்ட உயிருள்ள வேர் பாலம் ஆகும்.  

நுகக் மகு பழங்குடியினர் பல நூற்றாண்டுகளாக இந்த மரங்களின் வேர்களைக் கொண்டு, ஈரமான பருவத்தில் தன்னிச்சையாகத் தோன்றும் நீரோடைகளைக் கடந்து இத்தகைய வேர்ப்பாலங்களைப் பயன்படுத்தி வருகின்றனர். இவர்கள் முதலில் ஆற்றின் கரையில் மரங்களை வளர்க்கிறார்கள். பத்து ஆண்டுகளுக்குப் பிறகு வேர்கள் போதுமானதாக இருக்கும்போது இவர்கள் வேர்களை இணைத்துப் பாலங்களை அமைக்கத் தொடங்குகிறார்கள். இத்தகைய பாலங்கள் நீண்டகாலத் திட்டமாக ஒருவரின் வாழ்நாளில் முடிக்க முடியாது உள்ளது. எனவே இத்தகைய செயல் தலைமுறை தலைமுறையாகச் செயல்படுத்தப்படுகிறது. இந்தப் பாலங்களில் சில 100 அடி (30 மீட்டர்) நீளமும் 500 ஆண்டுகளுக்கு மேம்பட்டதாகவும் உள்ளன. பல தலைமுறைகளாக வாழக்கூடிய வளரும் நிலையான இந்தக் கட்டமைப்பு இயற்கைக்கு எந்தத் தீங்கும் ஏற்படாமல் இயற்கையைச் சமாளித்து மனிதர்கள் தங்களுக்குத் தாங்களே நன்மை பயக்கும் உலகளாவிய சுற்றுச்சூழல் எடுத்துக்காட்டாக உள்ளன.
# உம்சியாங் இரண்டடுக்கு வேர் பாலம்



**உம்சியாங் இரண்டடுக்கு வேர் பாலம்** (*Umshiang Double-Decker Root Bridge*) என்பது இந்தியாவின் மேகாலயாவில் உள்ள உயிருள்ள வேர் பாலமாகும். சிரபுஞ்சியிலிருந்து 45 கிலோமீட்டர் (28 மைல்) பயணம் செய்தோ அல்லது 6500 படிகளை மலையேற்றம் மூலம் கடந்தும் இப்பாலத்தினை அடையலாம். இப்பாலத்தின் அருகில் ஓர் அருவி உள்ளது .  

சுற்றுலா காரணமாக, வேர் பாலத்தின் ஆரோக்கியம் சீரழிந்துள்ளது. மேகாலயா தனது 70வது குடியரசு தின விழாவில் வேர் பாலத்தை வழங்கியது. கான்சி மற்றும் ஜெய்டியா மக்கள், இரண்டாம் நிலை மரங்களின் வேர்களைப் பயன்படுத்திப் பாலங்களைக் கட்டும் கைவினையை உலகிற்குத் தெரிவிக்க சிரபுஞ்சியில் உள்ள நோங்ரியட்டில் பாலத்தின் மாதிரி போன்று இப்பாலம் தயாரிக்கப்பட்டுள்ளது. இந்த உயிருள்ள பாலங்கள் ஒரு சிறப்பு வகை இரப்பர் மரத்திலிருந்து வளர்க்கப்படுகின்றன. வேர்கள் வளரும்போது, பாலத்தின் வலிமை அதிகரிக்கிறது. வேர் பாலங்கள் மேகாலயாவின் தாஜ்மகால் என்று மதிக்கப்படுகின்றன. இவை வளரவும் செயல்படவும் சுமார் 25 ஆண்டுகள் ஆகும். ஆனால் 50 பேரின் எடையைத் தாங்கி 500 ஆண்டுகளுக்குத் தொடர்ந்து செயல்பட முடியும்.
# மேற்கு வங்காளத்தின் மிக நீளமான பாலங்களின் பட்டியல்

**மேற்கு வங்காளத்தின் மிக நீளமான பாலங்களின் பட்டியல்** (*List of longest bridges in West Bengal*) என்பது இந்தியாவின் மேற்கு வங்காளத்தில் உள்ள சாலை பாலங்கள், தொடருந்து பாலங்கள், தொடருந்து மற்றும் சாலை பாலங்கள் மற்றும் தடுப்பணை பாலங்கள் அடங்கும்.  
| மீட்டர்கள் | அடிகள் |  |  |  |  |  |  |
| --- | --- | --- | --- | --- | --- | --- | --- |
| ஜாயி சேது | தீசுதா ஆறு | 2,709 | 8,887 | 2021 | சாலை. | மேகிலிகஞ்ச்-கால்திபாரி |  |
| பராக்கா தடுப்பணை | கங்கை | 2,240 | 7,350 | 1975 | தொடருந்து, சாலை | பராக்கா |  |
| பூட்னி பாலம் | புலகார் ஆறு | 1,790 | 5,873 | 2019 | சாலை. | பூட்னி தீவு, மால்டா |  |
| ஜங்கல்கன்யா சேது | சுவர்ணரேகா ஆறு | 1,472 | 4,829 | 2016 | சாலை. | நயாகிராம் |  |
| மாதபங்கா தொடருந்து பாலம் | ஜல்தகா ஆறு | 1,097 | 3,599 | 2015 | தொடருந்து | மாதபங்கா |  |
| ஈஸ்வர் குப்தா சேது | ஊக்லி ஆறு | 1,056 | 3,465 | 1989 | சாலை. | பன்சுபேரியா-கல்யாணி |  |
| டீஸ்டா பாலம் (என். எச். 27) | *புதிய பக்கவாட்டு* | தீஸ்தா ஆறு | 1,050 | 3,444 | 2020 | சாலை. | ஜல்பைகுரி |
| *பழைய பக்கவாட்டு* | 1,000 | 3,280 | 1961 |  |  |  |  |
| புதிய சரத் சேது | ரூப்நாராயண் ஆறு | 1,010 | 3,313 | 1967 | சாலை. | கோலாகாட்-தியுல்டிபல |  |
| தேவி காம்தேசுவரி சேது | மன்சாய் ஆறு | 944 | 3,097 | 2021 | சாலை. | சீதை |  |
| கஜோல்டோட்பா தடுப்பணை | தீஸ்தா ஆறு | 922 | 3,025 | 1998 | சாலை. | கஜோல்டோபா |  |
| விவேகானந்தர் சேது (வில்லிங்டன் பாலம்/பாலி பாலம்) | ஊக்லி ஆறு | 900 | 2,952 | 1932 | தொடருந்து, சாலை | தக்ஷினேஷ்வர்-பாலி, ஹவுரா |  |
| நிவேதிதா சேது | ஊக்லி ஆறு | 880 | 2,887 | 2007 | சாலை. | தட்சினேசுவர்-பாலி, அவுரா |  |
| வித்தியாசாகர் சேது | ஊக்லி ஆறு | 823 | 2,700 | 1992 | சாலை. | கொல்கத்தா-ஹவுரா |  |
| கோலாகாட் தொடருந்து பாலம் | தாமோதர் நதி | 800 | 2,625 | 1996 | தொடருந்து, சாலை | ராணிகஞ்ச்-மேஜியாமெஜியா |  |
| சாபகுரி ரயில் பாலம் | ஊக்லி ஆறு | 705 | 2,313 | 1943 | சாலை. | கொல்கத்தா-ஹவுரா |  |
| துர்காபூர் தடுப்பணை | தாமோதர் ஆறு | 692 | 2,270 | 1955 | சாலை. | துர்காபூர் |  |
| லால்கர் சேது | கங்சாபதி ஆறு | 650 | 2,133 | 2016 | சாலை | லால்கர் |  |
| மட்லா சேது | மட்லா ஆறு | 644 | 2,112 | 2011 | சாலை. | கேனிங் |  |
| மாதங்கினி சேது | ஹல்தி ஆறு | 521 | 1,711 | 1982 | சாலை. | நார்காட் |  |
| சம்ப்ரீதி சேது (புதிய ஜூபிலி பாலம்) | ஊக்லி ஆறு | 415 | 1,362 | 2016 | ரயில் | நைகாட்டி-பந்தல், ஊக்ளிபாண்டெல், ஊக்ளி | } |

## மேம்பாலங்கள்
இது மேற்கு வங்காளத்தின் 500 மீட்டர் (1,640 ) நீளமுள்ள மேம்பாலங்கள், சாலை மேல் பாலங்கள், சாலையின் அடியில் கட்டப்பட்ட பாலங்களின் பட்டியல் ஆகும்.  
| மீட்டர்கள் | கால்கள். |  |  |  |  |  |
| --- | --- | --- | --- | --- | --- | --- |
| சம்ப்ரிதி மேம்பாலம் | 6,800 | 22,300 | 2019 | சாலை. | மகேசுடலா |  |
| மா மேம்பாலம் | 4,500 | 14,800 | 2015 | சாலை. | கொல்கத்தா |  |
| கார்டன் ரீச் மேம்பாலம் | 4,400 | 14,400 | 2018 | சாலை | கொல்கத்தா |  |
| ஜெய் ஹிந்த் பாலம் | 650 | 2,133 | 2020 | சாலை | கொல்கத்தா | } |
# ஒற்றப்பாலம் தொடருந்து நிலையம்


## வரலாறு
ஒற்றப்பாலம் நிலையம் 1904 ஆம் ஆண்டு திறக்கப்பட்டது.  

இப்பகுதியின் வரலாறு, பண்பாடு, கட்டடக்கலை, ஓற்றப்பாலத்தைச் சேர்ந்த குறிப்பிடத்தக்க மக்களைச் சித்தரிக்கும் பல சுவரோவியங்களுடன் இந்த நிலையம் 2021 ஆம் ஆண்டின் தொடக்கத்தில் மாற்றம் கண்டது. சுவரோவியங்களை தேவா கிரியேசன்சின் ஓவியர்களான அம்பிலி தெக்கெடத், டி. எஸ். சானு ஆகியோர் உருவாக்கினர். நிலையத்தின் சுவரோவியங்களில் சி. சங்கரன் நாயர், வி. பி. மேனன், கே. ஆர். நாராயணன், செம்பை வைத்தியநாத பாகவதர், மணி மாதவ சாக்கியர், பி. குஞ்ஞிராமன் நாயர், குஞ்சன் நம்பியார் ஆகியோர் இடம்பெற்றுள்ளர். மேலும் வரிக்காசேரி மனா, பழைய ஒற்றப்பாலம் நீதிமன்ற கட்டடம், சின்னகத்தூர் பூரன் போன்ற உள்ளூரின் முதன்மையான திருவிழாக்கள் போன்றவற்றை சித்தரிக்கும் சுவரோவியங்கும,், கதகளி மற்றும் ஓட்டன் துள்ளல் போன்ற கலை வடிவங்களின் சித்தரிப்புகளும் இடம்பெற்றன. மேலும் 1921 ஆம் ஆண்டு ஒற்றப்பாலத்தில் நடைபெற்ற கேரளப் பிரதேச காங்கிரஸ் கமிட்டியின் முதல் மாநாட்டை சித்தரிக்கும் சுவரோவியமும் உள்ளது.
# வர்த்தமான் துர்க்காபூர் மக்களவைத் தொகுதி



**வர்த்தமான் துர்க்காபூர் மக்களவைத் தொகுதி** (*Bardhaman–Durgapur Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மேற்கு வர்த்தமான் மாவட்டத்திலும் பர்தமான் மாவட்டத்தில் பரவியுள்ளது. வர்த்தமான் துர்க்காபூர் மக்களவைத் தொகுதியின் ஐந்து சட்டமன்றத் தொகுதிகள் கிழக்கு வர்த்தமான் மாவட்டத்தில் உள்ளன. இரண்டு சட்டமன்றத் தொகுதிகள் மேற்கு வர்த்தமான் மாவட்டத்திலும் உள்ளன.  

எல்லை நிர்ணய ஆணையத்தின் உத்தரவின் படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, பர்த்வான் மக்களவைத் தொகுதி, கட்வா மக்களவைத் தொகுதி மற்றும் துர்காபூர் மக்களவைத் தொகுதி ஆகியவை 2009 முதல் நீக்கப்பட்டு புதிய தொகுதிகளாக கிழக்கு வர்த்தமான் மக்களவைத் தொகுதி மற்றும் வர்த்தமான் துர்க்காப்பூர் மக்களவை தொகுதி உருவாக்கப்பட்டன.  

## கண்ணோட்டம்

வர்த்தமான் துர்க்காபூர் மக்களவைத் தொகுதி ஒரு புதிய மக்களவைத் தொகுதியாகும். இதில் வர்த்தமான் மற்றும் துர்காபூர் நகரங்களும் இடைநிலை கிராமங்கள் இரண்டும் அடங்கும்.  

இந்த மக்களவை தொகுதியில் 15.81 லட்சம் வாக்காளர்கள் உள்ளனர். இவர்களில் 72 சதவீதம் பேர் கிராமப்புற வாக்காளர்களும் 7.61 லட்சம் பெண் வாக்காளர்களும் உள்ளனர்.  

## சட்டமன்றத் தொகுதிகள்
வர்த்தமான் துர்க்காபூர் மக்களவைத் தொகுதி (நாடாளுமன்றத் தொகுதி எண். 39) பின்வரும் சட்டமன்றத் தொகுதிகளைக் கொண்டுள்ளது.  
| 260 | வர்த்தமான் தெற்கு | கிழக்கு வர்த்தமான் | அஇதிகா |
| --- | --- | --- | --- |
| 263 | மாண்டேசுவர் | அஇதிகா |  |
| 266 | வர்த்தமான் வடக்கு (ப.இ.) | அஇதிகா |  |
| 267 | பதர் | அஇதிகா |  |
| 274 | கல்சி (ப.இ.) | அஇதிகா |  |
| 276 | துர்க்காபூர் கிழக்கு | அஇதிகா |  |
| 277 | துர்க்காபூர் மேற்கு | பாஜக | } |

## நாடாளுமன்ற உறுப்பினர்கள்
| 2009 | சைதுல் ஹக் | இந்திய கம்யூனிஸ்ட் கட்சி (மார்க்சிஸ்ட்) |  |
| --- | --- | --- | --- |
| 2014 | மம்தாசு சங்கமிதா | அகில இந்திய திரிணாமுல் காங்கிரசு |  |
| 2019 | எஸ். எஸ். அலுவாலியா | பாரதிய ஜனதா கட்சி |  |
| 2024 | கீர்த்தி ஆசாத் | அகில இந்திய திரிணாமுல் காங்கிரசு | } |
முந்தைய ஆண்டுகளில் இந்தப் பகுதியைச் சேர்ந்த நாடாளுமன்ற உறுப்பினர்களுக்கு துர்காபூர் மக்களவைத் தொகுதி, வர்த்தமான் மக்களவைத் தொகுதி, கட்வா மக்களவைத் தொகுதியினைப் பார்க்கவும்.  

## தேர்தல் முடிவுகள்
### 2024
# சியாம் சரண் நேகி


**சியாம் சரண் நேகி** (*Shyam Saran Negi* ; 1 ஜூலை 1917 - 5 நவம்பர் 2022) இமாச்சலப் பிரதேசத்தின்கல்பாவில் உள்ள ஒரு பள்ளி ஆசிரியர் ஆவார். இவர் இந்தியாவின் 1951 பொதுத் தேர்தலில் முதல் வாக்களித்தார். இத்தேர்தல் 1947 இல் பிரிட்டிஷ் ஆட்சி முடிவடைந்த பின்னர் நடந்த நாட்டின் முதல் தேர்தலாகும். தேர்தலுக்கான பெரும்பாலான வாக்குப்பதிவு பிப்ரவரி 1952 இல் நடந்தாலும், இமாச்சலப் பிரதேசத்தில் பிப்ரவரி மற்றும் மார்ச் மாதங்களில் வானிலை மோசமாக இருக்கும் என்ற காரணத்தால் 6 மாதங்களுக்கு முன்னதாகவே தேர்தல் நடைபெற்றது. நேகி வாக்குச் சாவடிக் குழுவில் உறுப்பினராக இருந்தார். மேலும் ஷோந்தோங் வாக்குச் சாவடியில் தனது முதல் வாக்கை அளித்ததையும், பூர்வானி - ரிப்பா - மொராங் - நெசோங் ஆகிய இடங்களில் நீண்ட தூரம் மலையேற வேண்டியிருந்தது என்பதையும் இதற்காக 10 நாட்கள் ஆனதையும் தெளிவாக நினைவு கூர்ந்தார். நேகி 25 அக்டோபர் 1951 அன்று இந்தியாவின் முதல் வாக்கை வாக்களித்தார். 1951 முதல் தான் இறக்கும் வரை ஒவ்வொரு பொதுத் தேர்தலிலும் நேகி வாக்களித்தார். மேலும் இவர் இந்தியாவின் மிகப் பழமையான வாக்காளர் மற்றும் முதல் வாக்காளர் என்றும் நம்பப்படுகிறது.  

## இறப்பு
நேகி தனது 105 வது வயதில், நவம்பர் 5,2022 அன்று, 34 வது முறையாக வாக்களித்த மூன்று நாட்களுக்குப் பிறகு இறந்தார். இவரது மரணச் செய்தியைத் தொடர்ந்து, கல்பாவில் முழு அரசு மரியாதைகளுடன் தகனம் செய்யப்பட்டார்.  

## கௌரவங்கள்
2010 ஆம் ஆண்டில், அப்போதைய இந்திய தலைமை தேர்தல் ஆணையர் நவீன் சாவ்லா, தேர்தல் ஆணையத்தின் வைர விழா கொண்டாட்டங்களின் ஒரு பகுதியாக நேகியை கௌரவிப்பதற்காக இவரது கிராமத்திற்குச் சென்றார்.  

2014 ஆம் ஆண்டில், கூகுள் இந்தியா ஒரு பொது சேவை அறிவிப்பை வெளியிட்டது. அதில் நேகி சுதந்திர இந்தியாவின் முதல் தேர்தலில் பங்கேற்றது பற்றி கூறினார். மேலும் வாக்களிப்பதன் முக்கியத்துவத்தை பார்வையாளர்களுக்கு நினைவூட்டினார்.
# அன்பின் பணியாளர்கள்


அன்பின் பணியாளர்கள் சபை (The Servants of Charity) என்பது ஆண்களுக்கான திருத்தந்தை அனுமதி பெற்ற கத்தோலிக்க மதகுரு சபை ஆகும். இந்த மதகுரு சபையின் உறுப்பினர்கள் ஆங்கிலத்தில் 'குவனெல்லியானி' (அல்லது குவனெல்லியன்ஸ்) என்று பிரபலமாக அழைக்கப்படுகிறார்கள். அவர்கள் சபையில் தங்கள் உறுப்பினர்களைக் குறிக்க தங்கள் பெயர்களுக்குப் பிறகு சுருக்கமாக *எஸ். சி.* என்ற எழுத்துக்களை சேர்க்கின்றனர்.
# தலைவாசல்



**தலைவாசல்** என்பது தமிழ்நாட்டின், சேலம் மாவட்டத்திலுள்ள ஒரு பேரூராட்சி ஆகும்.  

ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  

## அமைவிடம்
கடல் மட்டத்திலிருந்து சுமார் 190.58 மீ. உயரத்தில், என்ற புவியியல் ஆள்கூறுகள் கொண்டு, சேலம் மாவட்டத்தில் தலைவாசல் ஊர் அமைந்துள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், தலைவாசல் ஊரின் மொத்த மக்கள்தொகை 3,063 பேர் ஆகும்.‌ இதில் 1,497 பேர் ஆண்கள் மற்றும் 1,566 பேர் பெண்கள் ஆவர்.  
## சமயம்
### இந்துக் கோயில்கள்
வரதராஜ பெருமாள் கோயில் என்ற பெருமாள் கோயில், அய்யனார் கோயில் மற்றும் மும்முடி அய்யனார் கோயில் என்ற கிராமக் கோயில்கள் ஆகிய மூன்று கோயில்கள், தலைவாசல் பகுதியில் அமையப் பெற்றுள்ள முக்கிய கோயில்களாகும்.
# கேஎல்சிசி எல்ஆர்டி நிலையம்


**கேஎல்சிசி எல்ஆர்டி நிலையம்** (ஆங்கிலம்: *KLCC LRT Station*; மலாய்: *Stesen KLCC*; சீனம்: 城中城站) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும்.  

இந்த எல்ஆர்டி நிலையம், அம்பாங் சாலையின் அவென்யூ கே *(Avenue K)* என்ற வணிக வளாகத்தின் அடித்தளத்தில் அமைந்துள்ளது. இந்த நிலையத்தை சூரியா கேஎல்சிசி *(Suria KLCC)* எனும் வணிக வளாகத்துடன் ஒரு பாதசாரி சுரங்கப்பாதை இணைக்கிறது; மற்றும் பெட்ரோனாஸ் கோபுரங்கள், மெக்சிஸ் கோபுரம் *(Maxis Tower)*, கோலாலம்பூர் மாநாட்டு மையம் *(Kuala Lumpur Convention Centre)* ஆகியவற்றை உள்ளடக்கிய கோலாலம்பூர் மாநகர மையம் வளர்ச்சிப் பகுதிகளையும் இணைக்கிறது.  

## பொது

கோலாலம்பூர் மாநகர மையத்தில் இந்த நிலையம் அமைந்துள்ளது. மேலும் மாநகரின் பல அடையாளங்களுக்கு மிக அருகிலும் உள்ளது. இது இலகுத் தொடருந்து அமைப்பில் மிகவும் பரபரப்பான நிலையங்களில் ஒன்றாகும். குறிப்பாக வார இறுதி நாட்கள் மற்றும் பள்ளி விடுமுறை நாட்களில் நிரம்பி வழிவது வழக்கம்.  

இந்த எல்ஆர்டி நிலையத்திற்கு அருகில் மற்றும் ஒரு நிலையம் உள்ளது. அந்த நிலையம் அம்பாங் பார்க் எம்ஆர்டி நிலையம் என்று அழைக்கப்படுகிறது.  

## அமைவு

சனவரி 2012-இல், புக்கிட் பிந்தாங்கில் உள்ள பெட்ரோனாஸ் கோபுரங்களையும் கோலாலம்பூர் பெவிலியன் வணிக வளாகத்தையும் *(Pavilion Kuala Lumpur)* இணைக்கும் ஒரு பாதசாரி நடைபாதை சேர்க்கப்பட்டது.  

அந்தப் பாதசாரி நடைபாதை, ராஜா சூலான் மோனோரெயில் நிலையம், புக்கிட் பிந்தாங் மோனோரெயில் நிலையம் மற்றும் புக்கிட் பிந்தாங் எம்ஆர்டி நிலையத்துடன் இணைக்கிறது.  

### கோலாலம்பூர் மாநகர மையம்

கோலாலம்பூர் மாநகர மையத்தின் பெயரில் இந்த நிலையத்திற்கும் பெயரிடப்பட்டது. இந்த நிலையம் மூன்று நிலைகளைக் கொண்ட ஒரு நிலத்தடி நிலையமாகும்: தரை நிலை, தொடருந்து பயன்பாட்டு நிலை மற்றும் மேடை நிலை. கிளானா ஜெயா வழித்தடத்தின் சேவைக்காக இந்த நிலையத்தில் ஒருதீவு நடைமேடையும் உள்ளது.  

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமையுந்துகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.  

## காட்சியகம்
# போனிக்கோகுரோயிட்டு



**போனிக்கோகுரோயிட்டு** (*Phoenicochroite*) என்பது Pb<sub>2</sub>OCrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மெலனோகுரோயிட்டு என்ற பெயராலும் அறியப்படும் இக்கனிமம் ஈய குரோமேட்டு கனிமமாகக் கருதப்படுகிறது. ஆரஞ்சு சிவப்பு நிறத்தில் படிகங்களாக உருவாகிறது. முதன்முதலில் 1839 ஆம் ஆண்டில் உருசிய நாட்டின் யூரல் மலைத்தொடரில் உள்ள பெரியோசோவ்சுகோய் சுரங்கத்தில் கண்டறியப்பட்டது. அடர் சிவப்பு மற்றும் நிறம் என்ற பொருள் கொண்ட கிரேக்க சொற்களிலிருந்து இதன் நிறத்தைக் குறிக்கும் வகையில் பெயரிடப்பட்டது. என்ற குறியீட்டால் அடையாளப்படுத்துகிறது.
# பத்தினி (பக்கவழி நெறிப்படுத்தல்)

**பத்தினி** (*Paththini*) என்பது இலங்கையின் காவல் தெய்வமாகும்.  

**பத்தினி** என்று கீழ்கண்டவற்றைக் குறிக்கலாம்:  

- *பத்தினி* (1997 திரைப்படம்), 1997 தமிழ்த் திரைப்படம்
- *பத்தினி* (2016 திரைப்படம்), 2016 சிங்களத் திரைப்படம்

## இதையும் காண்க
- பத்தினிப் பெண், 1993 தமிழ்த் திரைப்படம்
# அன்னா பென்



**அன்னா பென்** (*Anna Ben*) மலையாளத் திரைப்படத்துறையில் பணியாற்றும் ஓர் நடிகையாவார். திரைக்கதை எழுத்தாளர் பென்னி பி. நாயரம்பலத்தின் மகளான இவர், 2019 ஆம் ஆண்டில் கும்பளங்கி நைட்ஸ் மூலம் அறிமுகமானார். *ஹெலன்* (2019) மற்றும் *கப்பேலா* (2020) ஆகிய படங்களில் நடித்ததற்காக இவர் இரண்டு கேரள மாநிலத் திரைப்பட விருதுகளை வென்றார். அதற்குப் பிறகு தெலுங்கில் வெளியான கல்கி 2898 கி. பி. (2024) என்ற அறிவியல் புனைகதை திரைப்படத்தில் ஒரு துணை வேடத்தில் நடித்துள்ளார்.  

இவரது *ஹெலன்* திரைப்படம் அன்பிற்கினியாள் எனும் பெயரில் மறு ஆக்கம் செய்யப்பட்டது. மேலும் ஒடிய மொழியிலும் இந்தியிலும் எடுக்கப்பட்டது.  

## இளமை வாழ்க்கை
அன்னா, திரைக்கதை ஆசிரியர் பென்னி பி. நாயரம்பலம், புல்ஜாவின் மகள் ஆவார். வடுத்தலா சின்மயா வித்யாலயாவில் பள்ளிப்படிப்பை முடித்தார். பின்னர், கொச்சியின் செயின்ட் தெரசா கல்லூரியில் ஆடை வடிவமைப்பில் பட்டம் பெற்றர்.  

## தொழில் வாழ்க்கை
வணிக ரீதியாகவும் விமர்சன ரீதியாகவும் வெற்றி பெற்ற கும்பளங்கி நைட்ஸ் மூலம் 2019 ஆம் ஆண்டில் திரைப்படத்தில் அறிமுகமானார். அதில் இவர் பெண் குழந்தைக் கதாநாயகியாக நடித்தார். பின்னர், ஹெலன், *கப்பேலா* போன்ற படங்களில் நடித்தார், இது பார்வையாளர்களாலும் விமர்சகர்களாலும் பாராட்டப்பட்டது. இயக்குநர் சத்யன் அந்திக்காடு ஹெலன் படத்தில் இவரது கதாபாத்திரத்தைப் பாராட்டினார். மேலும் மலையாள மனோரமாவின் இணைய இதழ், "அன்னா பென் *கப்பேலா*வை ஒரு மகிழ்ச்சியான பயணமாக ஆக்குகிறார்." என்று எழுதியது. அன்னா இசைக் காணொளிகளிலும் தோன்றியுள்ளார்.
# மெக்சிஸ் கோபுரம்


**மெக்சிஸ் கோபுரம்** அல்லது **அம்பாங் கோபுரம்** (மலாய்; *Menara Maxis*; ஆங்கிலம்: *Maxis Tower*) என்பது மலேசியா, கோலாலம்பூர் மாநகர மையத்தில் 212 மீ (696 அடி அடி) உயரத்தில் உள்ள 49-அடுக்கு உயர வானளாவிய கட்டிடமாகும்.  

இந்தக் கோபுரம் மெக்சிஸ் கம்யூனிகேசன்ஸ் *(Maxis Communications);* மற்றும் தஞ்சோங் குழும நிறுவனங்கள் *(Tanjong Plc Group of Companies)* ஆகியவற்றின் தலைமையகமாகச் செயல்படுகிறது.  

## பொது

கோலாலம்பூர் மாநகர மையத் திட்டத்தின் 1-ஆம் கட்டத்தின் கீழ் கேஎல்சிசி புராப்பர்டீஸ் ஓல்டிங்ஸ் பெர்காட் *(KLCC Properties)* நிறுவனத்தின் மூலம் மெக்சிஸ் கோபுரம் உருவாக்கப்பட்டது.  

இந்தக் கட்டிடம் இம்பியான் கிலாசிக் *(Impian Klasik Sdn Bhd)* எனும் நிறுவனத்திற்குச் சொந்தமானது. இதில் தஞ்சோங் குழும நிறுவனங்கள் 67% பங்குகளையும் கேஎல்சிசி புராப்பர்டீஸ் ஓல்டிங்ஸ் பெர்காட் 33% பங்குகளையும் வைத்துள்ளன.  

## அமைவு
மெக்சிஸ் கோபுரம் கோலாலம்பூர் மாநகர மையத்தின் வடமேற்கு பகுதியில் பெட்ரோனாஸ் கோபுரங்களுக்கு அருகில் அமைந்துள்ளது.  

மெக்சிஸ் கோபுரம், அலுமினியம் மற்றும் கண்ணாடி உறை முகப்பைக் கொண்டுள்ளது.
# சூரியா கேஎல்சிசி


**சூரியா கேஎல்சிசி** (மலாய்: *Suria KLCC*; ஆங்கிலம்: *Suria KLCC*; சீனம்:陽光廣場) என்பது மலேசியா, கோலாலம்பூர் பெட்ரோனாஸ் இரட்டைக் கோபுரங்களின் அடிவாரத்தில் அமைந்துள்ள 6-அடுக்கு வணிக வளாகமாகும்.  

சூரியா கேஎல்சிசி, கோலாலம்பூரில் மிகவும் புகழ்பெற்ற வணிகத் தளமாக அறியப்படுகிறது. இந்தத் தளம், 300-க்கும் மேற்பட்ட கடைகளைக் கொண்ட முதன்மையான பல்கடை அங்காடி இடமாக விளங்குகிறது. இந்த வணிக வளாகம் கோலாலம்பூர் நகர மையத்தில் அமைந்துள்ளது.  

## பொது

மே 1998-இல் திறக்கப்பட்ட இந்த வணிக வளாகம், கோலாலம்பூர் நகர மையத்தின் ஒரு பகுதியாக, பெட்ரோனாஸ் இரட்டைக் கோபுரங்களின் அடிவாரத்தில் கட்டப்பட்டது.  

சூரியா கேஎல்சிசி வளாகத்தில் இருந்து, கேஎல்சிசி பூங்கா மற்றும் பெட்ரோனாஸ் குழுவிசை மண்டபம் ஆகிய இரு வளாகங்களில் நடைபெறும் நிகழ்ச்சிகளைக் காணும் வகையில் சூரியா கேஎல்சிசி வளாகமும் உருவாக்கப்பட்டு உள்ளது.  

## வரலாறு

"சூரியா" என்பது சமசுகிருதச் சொல்லான "சூரியா" என்பதில் இருந்து பெறப்பட்ட மலாய் மொழிச் சொல்லாகும்; அதாவது "சூரிய ஒளி" என்று பொருள்படும். சூரியா கேஎல்சிசி வணிக வளாகத்தின் தரை மாடி பிறை வடிவத்தில் அமைக்கப்பட்டு உள்ளது.  

அதன் மூன்று தரைநிலை வாயில்களும்; அம்பாங் சாலை, பி. ராம்லீ சாலை மற்றும் பெர்சியாரான் பெட்ரோனாஸ் *(Persiaran Petronas)* ஆகிய இடங்களுக்குச் செல்லும் வகையில் உருவாக்கப்பட்டு உள்ளது. சூரியா கேஎல்சிசியின் தரைநிலை வாயில்களில் *(Ground-level Exits)* இருந்து பெட்ரோனாஸ் குழுவிசை மண்டபம் *(Petronas Philharmonic Hall)* மற்றும் பெட்ரோனாஸ் குழுவிசை மண்டபத்தின் நீரூற்றுப் பகுதிக்கும் *(Lake Symphony)* நேரடியாக அணுகலாம்.  

## நிர்வாகம்

சூரியா கேஎல்சிசி என்பது சூரியா கேஎல்சிசி நிறுவனத்தின் *(Suria KLCC Sdn. Bhd)* கீழ் உள்ள மிகப்பெரிய சொத்துரிமை ஆகும்.  

சூரியா கேஎல்சிசி நிறுவனத்தின் கீழ் அலமண்டா புத்ராஜெயா *(Alamanda Putrajaya);* மெஸ்ரா மால் திராங்கானு *(Mesra Mall Terengganu)* ஆகிய பிற சொத்துரிமைகளும் உள்ளன.  

## சூரியா கேஎல்சிசி காட்சியகம்

சூரியா கேஎல்சிசியில் நடைபெற்ற சில பெருநாள் நிகழ்ச்சிகளின் படங்கள் காட்சிப்படுத்தப்பட்டு உள்ளன.
# கேஎல்சிசி பூங்கா


**கேஎல்சிசி பூங்கா** (மலாய்: *KLCC Park*; ஆங்கிலம்: *Taman KLCC*; சீனம்:吉隆坡城中城公園) என்பது மலேசியா, கோலாலம்பூர், கோலாலம்பூர் நகர மையத்தில் அமைந்துள்ள பொதுப் பூங்கா ஆகும்.  

பெட்ரோனாஸ் கோபுரங்கள் மற்றும் அவற்றைச் சுற்றியுள்ள பகுதிகளுக்கு பசுமையை வழங்கும் வகையில் கேஎல்சிசி பூங்கா வடிவமைக்கப்பட்டுள்ளது.  

இயற்கையுடன் மனிதனின் படைப்புகளை ஒருங்கிணைத்து வெப்பமண்டலப் பசுமையின் பாரம்பரியத்தை வெளிப்படுத்தும் வகையில் இந்தப் பூங்கா உருவாக்கப் பட்டதாகவும் அறியப்படுகிறது.  

## பொது

இந்தப் பூங்காவை வடிவமைத்தவர் பிரேசிலிய கட்டிடக் கலைஞர் ராபர்டோ பர்லே மார்க்ஸ் *(Roberto Burle Marx).* அவரால் மேற்கொள்ளப்பட்ட கடைசி வடிவமைப்பு என்றும் அறியப்படுகிறது.  

பூங்கா வடிவமைக்கப்பட்டபோது, ​​'இயற்கையின் முக்கியத்துவத்தை மேலும் அறிய வேண்டிய உணர்திறன் மனுக்குலத்திற்கு வேண்டும்' என்பதே அதன் முதன்மை நோக்கமாக இருந்தது.  

### பசுமைப் பகுதிகள்

மரங்கள், புதர்கள், கற்கள், நீர்க் கூறுகள் போன்ற இயற்கைக் கூறுகளின் பல சேர்க்கைகளை இந்தப் பூங்கா கொண்டுள்ளது. வடிவமைப்பு மற்றும் நிலப்பரப்பின் கூறுகள், அந்தப் பூங்காவிற்கு வான்வெளித் தோற்றத்தை வழங்குவது போன்ற நிலைப்பாட்டில் உருவாக்கப்பட்டன.  

இந்தப் பூங்காவில் ஓர் அழகான ஏரி உள்ளது; மற்றும் நகரத்தின் சலசலப்பிலிருந்து சற்றே விலகிச் செல்வதற்கு இந்தப் பூங்காவில் ஏராளமான பசுமைப் பகுதிகளும் உள்ளன; குழந்தைகளுக்கு என சிறப்பாக வடிவமைக்கப்பட்ட விளையட்டுத் தளங்களும் உள்ளன.  

## கேஎல்சிசி பூங்கா காட்சியகம்
# இ-04 அதிவேக நெடுஞ்சாலை (இலங்கை)


**மத்திய அதிவேக நெடுஞ்சாலை** (*Central Expressway*, **E04**) என்பது இலங்கையின் தலைநகர் கொழும்புடன் குருணாகலையும் கண்டியையும் இணைக்கும் வகையில் அமைக்கப்பட்டுக்கொண்டிருக்கும் ஓர் அதிவேக நெடுஞ்சாலை ஆகும். இது ஏ-1 கொழும்பு - கண்டி நெடுஞ்சாலைக்கும் ஏ-1 அம்பேபுச - திருகோணமலை நெடுஞ்சாலைக்கும் பதிலான விரைவுச்சாலையாக அமையும். இது இ-02 கொழும்பு புறச்சுற்றுவட்ட அதிவேக நெடுஞ்சாலையில் கடவத்தை இடமாறலில் ஆரம்பித்து கம்பகா மாவட்டம், குருணாகல் மாவட்டம், மாத்தளை மாவட்டம் ஆகியவற்றை ஊடறுத்து ஏ-9 கண்டி - யாழ்ப்பாணம் நெடுஞ்சாலையில் தம்புள்ளையில் இணையும்.
# கெட்டோ

நகரத்தின் கெட்டோ (2013)|324x324px]]  
நகரத்தில் புலம்பெயந்த யூதர்களின் கெட்டோக்களின் வரைபடம், ஆண்டு 1628]]  
நகரத்தின் இடிக்கப்பட்ட கெட்டோக்கள், ஆண்டு, 1868]]  
நாட்டின் வார்சா நகர கெட்டோவின் யூதச் சிறுவன், ஆண்டு 1943]]  
நகரத்தின் கெட்டோ, மே, 1974]]  

**கெட்டோ** (*ghetto*) என்பது ஒரு சிறுபான்மைக் குழுவின் உறுப்பினர்கள் குவிந்துள்ள நகரத்தின் ஒதுக்குப்புறமான பகுதியாகும். அரசியல், சமூக, சட்ட, மத, சுற்றுச்சூழல் அல்லது பொருளாதார அழுத்தத்தின் விளைவாக. கெட்டோக்கள் பெரும்பாலும் நகரத்தின் மற்ற பகுதிகளை விட மிகவும் ஏழ்மை நிலையில் இருப்பதாக அறியப்படுகிறது. இத்தகைய பகுதிகள் உலகம் முழுவதும் காணப்படுகிறது.  

யூத எதிர்ப்புக் கொள்கைவின் காரணமாக, 1516 ஆம் ஆண்டில்,, இத்தாலி நாட்டின் வெனிஸ் நகரத்தில், யூதர்கள் வாழ்வதற்கு அனுமதிக்கப்படாததால், வெனிசின் *கெட்டோ* பகுதிகளில் வாழ்ந்தனர். *கெட்டோ* எனும் சொல் அது முதல் பயன்பாட்டிற்கு வந்தது.யூத எதிர்ப்புக் கொள்கை காரண்மாக, நாஜி ஜெர்மனியர்கள் ஐரோப்பிய யூதர்களை கொல்லும் நோக்கத்துடன் 1,000க்கும் மேற்பட்ட நாஜி கெட்டோக்கள் மூலம் யூத மக்களைக் கட்டுப்படுத்த நிறுவப்பட்டது.  

உருமேனியா மற்றும் சிலோவாக்கியா போன்ற சில கிழக்கு ஐரோப்பிய நாடுகளில், உரோமானி மக்கள் அதிகம் வசிக்கும் நகரத்தின் சுற்றுப்புறங்களைக் குறிக்க *கெட்டோ* எனும் சொல் பயன்படுத்தப்படுகிறது. தற்காலத் தமிழ்நாட்டின் நகர்புறங்களில் *சேரி* என்ற சொல், பொதுவாக வறுமையால் பாதிக்கப்பட்ட மக்கள் வாழும் பகுதிகளைக் குறிக்கப் பயன்படுத்தப்படுகிறது. அதே சமயம் ஐரோப்பா போன்ற வளர்ந்த நாடுகளில் ஏழை மக்கள் அல்லது யூதர்கள் வாழும் பகுதிக்கு *கெட்டோ* என்ற சொல் குறிக்கப் பயன்படுத்தப்பட்டது.  
## சொற்பிறப்பியல்
**கெட்டோ** என்ற சொல் இத்தாலி நாட்டின் வெனிஸ் நகரத்தின் ஒதுக்குப்புறப் பகுதிகளைக் குறிக்க 1516ஆம் ஆண்டிலிருந்து உருவானது. பயன்படுத்தப்பட்டது. 1899 வாக்கில், பிற சிறுபான்மை குழுக்களின் நெரிசலான நகர்ப்புற பகுதிகளுக்கும் இந்த சொல் நீட்டிக்கப்பட்டது. இச்சொல்லின் சொற்பிறப்பியல் நிச்சயமற்றது, ஏனெனில் வெனிஸ் மொழிச் சொல்லின் தோற்றம் பற்றி சொற்பிறப்பியல் வல்லுநர்களிடையே எந்த உடன்பாடும் இல்லை. இந்த சொல்லின் ஒரு கோட்பாடு வெனிஸ் நகரத்தின் எல்லைக்கோட்டை குறிக்க அறிமுகப்படுத்தப்பட்டது.  
பல்வேறு கோட்பாடுகளின்படி கெட்டோ எனும் சொல் வருகிறது: எபிரேயம் மொழியில் கெட்டோ என்ற சொல்லிற்கு விடை பெறுதல் அல்லது 'விவாகரத்து ஆவணம்', அல்லது 'பிரிவினைப் பத்திரம்' என்று பொருள்.  
மற்றொரு சாத்தியம், பண்டைய எகிப்திலிருந்து யூதர்கள் நாடுகடத்தப்பட்டதன் நினைவாக கெட்டோ எனும் சொல் தோன்றிருக்கலாம்  

## யூத கெட்டோக்கள்
ஐரோப்பா கணடத்தில் புலம்பெயர்ந்த நாடுகளில் பாரம்பரியமாக யூதர்கள் வசிக்கும் நகரத்தின் பகுதியைக் குறிக்க கெட்டோ எனும் சொல் பயன்படுத்தப்பட்டது.. மதம், மொழி மற்றும் இனம் குறித்த தேதியிட்ட பார்வைகளின் அடிப்படையில் யூதர்களுக்கு எதிரான பெரும்பான்மை பாகுபாடு காரணமாக கிறிஸ்தவ ஐரோப்பாவில் யூத கெட்டோக்கள் இருந்தன: யூதர்கள் வெளியாட்களாகக் கருதப்பட்டனர். இதன் விளைவாக, பல ஐரோப்பிய நகரங்களில் யூதர்கள் கடுமையான கட்டுப்பாடுகளுக்கு உட்பட்டனர்.மக்கள்தொகை வளர்ச்சியின் காரணமாக, கெட்டோக்கள் (ரோம் நகரத்தைப் போல) குறுகிய தெருக்களையும், உயரமான, நெரிசலான வீடுகளையும் கொண்டிருந்தன.  
## நாஜி ஜெர்மனியின் கெட்டோக்கள்
இரண்டாம் உலகப் போரின் போது, யூதர்கள் மற்றும் ரோமானி மக்களை வரையறுக்கப்பட்ட பகுதிகளுக்குள் அடைத்து வைப்பதற்காக நாஜிக்கள் புதிய கெட்டோக்களை கிழக்கு ஐரோப்பாவின் பல நகரங்களில் வதை முகாமின் வடிவமாக நிறுவினர்.  

## இதனையும் காண்க
- யூத எதிர்ப்புக் கொள்கை
- நாஜி ஜெர்மனி
- அவுஷ்விட்ஸ் வதை முகாம்
# அனங்கனடி


**அனங்கனடி** (*Ananganadi*) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு கிராமமாகும். அனங்கனடியின் தெற்கே உள்ள ஒற்றப்பாலம் மற்றும் வடக்கே உள்ள செர்புளச்சேரி ஆகிய நகரங்களிலிருந்து சம தொலைவில் 10 கி.மீ தொலைவில் அனங்கனடி அமைந்துள்ளது. வாணியங்குளம் கிராமம் தென்மேற்கே தோராயமாக 5 கி.மீ. தொலைவில் அமைந்துள்ளது.  

இந்த ஊர் அனங்கன் மலைகளின் கீழ் அமைந்துள்ளதால், அனங்கனடி என்ற பெயர் பெற்றது. அனங்கன்மலா என்று பிரபலமாக அறியப்படும் அனங்கன் மலைகள், 2500 ஏக்கர் பரப்பளவில் பாறைகள் நிறைந்த பசுமையான காடுகளுடன், பல்வேறு வனவிலங்குகளுடன் உள்ளது. இது வடக்கு-தெற்கே சுமார் 20 கி.மீ நீளம் வரை நீண்டுள்ளது. மேலும் அதன் மிக உயர்ந்த இடமானது சுமார் 1200 மீட்டர் உயரம் கொண்டுள்ளது. அனங்கன் மலைப்பகுதியில் கேரள வனத்துறையால் நடத்தப்படும் சுற்றுச்சூழல் சுற்றுலா மையம் உள்ளது.  

சேரம்பேட்டை பகவதி கோயில், பட்டர்கோணம் சிவன் கோயில் ஆகியவை அனங்கனடி கிராமத்தில் உள்ள இரண்டு மிகப் பழமையான கோவில்களாகும்.  

1951 ஆம் ஆண்டில் நிறுவப்பட்ட அனங்கனடி உயர்நிலைப்பள்ளி கிராமத்தின் பழமையான மற்றும் ஒரே உயர்நிலைப் பள்ளியாகும்.  

அனங்கனடி அதே பேரிலான கிராம ஊராட்சியைக் கொண்டுள்ளது. இது ஒற்றப்பாலம் வட்டத்தில் அமைந்துள்ளது. பத்தம்குளத்தில் அமைந்துள்ள அரசு விதைப்பண்ணையில் நெல் விதைகள் உற்பத்தி செய்யப்படுகிறது.  

## மக்கள்வைகைப்பாடு
2001 ஆம் ஆண்டு இந்திய மக்கள் தொகை கணக்கெடுப்பின்படி, அனங்கனடியின் மக்கள் தொகை 22,078 ஆகும். இதில் 10,242 பேர் ஆண்கள், 11,836 பேர் பெண்கள்.
# உருமி தடுப்பணை 1


**உருமி தடுப்பணை 1** (*Urumi 1 Weir*) என்பது இந்தியாவின் கேரளாவில் கோழிக்கோடு மாவட்டத்தின் கூடரஞ்சி கிராமத்தில் பொயிலிங்கலபுழாவின் குறுக்கே கட்டப்பட்ட ஒரு சிறிய நீர் திசைதிருப்பல் அணையாகும். சிறிய நீர்மின் திட்டத்தில் மின் உற்பத்திக்காகக் கட்டப்பட்டது இந்த தடுப்பணை. சாலியார் ஆற்றின் துணை ஆறான பொயிலிங்கலபுழாவின் குறுக்கே தடுப்பணை கட்டப்பட்டுள்ளது. ஆழமான பகுதியிலிருந்து அணையின் உயரம் 5.6 மீட்டரும் அணையின் நீளம் 47 மீட்டரும் ஆகும்.  

அணைக்கு அருகிலுள்ள உருமி நீர்வீழ்ச்சி நீர்மின் திட்டம் நடைமுறைக்கு வந்த பிறகு சுற்றுலாப் பயணிகளை ஈர்க்கும் இடமாக இப்பகுதி மாறியுள்ளது.  

## விவரக்குறிப்புகள்
- அமைவிடம்: 11 0 22 '51.85 "வ 76 0 3'41" கி
- அணையின் வகை: பைஞ்சுதை, ஈர்ப்பு
- ஊராட்சி : கூடரஞ்சி
- வகைப்பாடு: தடுப்பணை
- அதிகபட்ச நீர் மட்டம்: 212.1 மீ
- மாவட்டம்: கோழிக்கோடு
- முழு நீர்த்தேக்க நிலை: 212.1 மீ
- ஆற்றுப் படுகை: சாலியார்
- அணையில் செயல்பாடு: நீர் திசைதிருப்பல்
- ஆறு: பொயிலிங்ல்புழா
- ஆழமான அடித்தளத்திலிருந்து உயரம்: 5. 6 மீ
- அணையிலிருந்து ஆற்றுக்கு நீர் விடுவிப்பு: பொயிலிங்ல்புழா
- நீளம் :47. 0 மீ
- நீர் வெளியேறும் வட்டம்: தாமரச்சேரி
- சுழல்காற்று: மேல்நிலைப் பிரிவு
- முகடு நிலை: 212.1 மீ
- திட்டத்தின் நோக்கம்: நீர் மின்சாரம்
- திட்டத்தின் நிறுவப்பட்ட திறன்: 3 × 1.25 (3.75 மெகாவாட்)
# இ. பி. பௌலோசு


**இ. பி. பௌலோசு** (*E. P. Poulose*) (2 அக்டோபர் 1909 - 17 நவம்பர் 1983) ஓர் இந்திய வழக்கறிஞரும் மற்றும் அரசியல்வாதியும் ஆவார். இவர் 1957 முதல் 1965 வரை கேரள சட்டமன்றத்தில் இராமமங்கலம் தொகுதியைப் பிரதிநிதித்துவப்படுத்தினார். இந்திய தேசிய காங்கிரசின் உறுப்பினரான பௌலோசு 1960 முதல் 1964 வரை கேரள் அரசின் உணவு மற்றும் வேளாண்துறை அமைச்சராக இருந்தார்.  

## சுயசரிதை
இ. பி. பௌலோசு 1909 ஆம் ஆண்டு அக்டோபர் 2 ஆம் தேதி அப்போதைய திருவிதாங்கூர் சமஸ்தானத்தின் ஒரு பகுதியாக இருந்த ராமமங்கலம் கிராமத்தில் பிறந்தார். 1933 இல், சட்டப் பட்டம் பெற்று வழக்கறிஞராகப் பணியாற்றத் தொடங்கினார். ஒரு சிரிய கிறிஸ்தவரான இவர் 1935 இல் இந்திய தேசிய காங்கிரஸில் சேர்ந்தார். பின்னர், இந்திய சுதந்திர இயக்கத்தில் உறுப்பினரானார். இந்த இணைப்பின் காரணமாக, இவர் 1946 இல் பிரிட்டிஷ் அதிகாரிகளால் சிலகாலம் சிறையில் அடைக்கப்பட்டார். 1948 இல், திருவிதாங்கூர் சட்டமன்றத்திற்கு தேர்ந்தெடுக்கப்பட்டார்.  

## அரசியல்

1957 தேர்தலில், புதிதாக நிறுவப்பட்ட கேரள சட்டப்பேரவைக்கு இராமமங்கலம் தொகுதியின் இந்தியப் பொதுவுடைமைக் கட்சி வேட்பாளர் பரமேசுவரன் நாயரை எதிர்த்து போட்டியிட்டார். நாயரைவிட 20,086 வாக்குகள் அதிகம் பெற்று பௌலோசு வெற்றி பெற்றார். பின்னர், 1960இல் நடந்த கேரள சட்டப்பேரவைத் தேர்தலில், 32,448 வாக்குகள் பெற்று இந்தியப் பொதுவுடைமைக் கட்சி வேட்பாளர் பி. வி. ஆபிரகாமை வெற்றி பெற்றார். 1960 பிப்ரவரி 22 அன்று கேரளாவின் முதலமைச்சரான பட்டம் தாணு பிள்ளையின் தலைமையிலான அரசாங்கத்தில் உணவு மற்றும் வேளாண் அமைச்சராக பௌலோசு நியமிக்கப்பட்டார். 1962இல் பிள்ளை தனது பதவியை ராஜினாமா செய்த பின்னர், பிள்ளையின் வாரிசான ஆர். சங்கரின் அரசாங்கத்திலும் இவர் தக்கவைக்கப்பட்டார். பௌலோசு 1964 செப்டம்பர் 10 வரை அமைச்சராக பணியாற்றினார்.  

## கிறுத்துவ ஆதரவு

சட்டமன்றத்தில் இருந்த காலத்தில், பௌலோசு கிறிஸ்தவ மரபுகளுக்கு ஆதரவாக இருந்தார். 1957 ஆம் ஆண்டில், கேரள கல்விச் சட்டத்திற்கு எதிராக இவரும் மற்றும் பிற கிறிஸ்தவ சட்டமன்ற உறுப்பினர்கள் குரல் எழுப்பினர் தனியார் கிறிஸ்தவ பள்ளிகளில் ஒழுங்குமுறைகளை நிறுவும் இந்த மசோதாவை கேரளாவில் உள்ள கிறிஸ்தவர்கள் கடுமையாக எதிர்த்தனர். அடுத்த ஆண்டு, 1916 திருவிதாங்கூர் கிறிஸ்தவ வாரிசுச் சட்டத்தை ரத்து செய்யும் மசோதாவை பௌலோசு எதிர்த்தார். இது கிறிஸ்தவ வரதட்சணை முறை குறித்த ஒரு சட்டமாகும். இதில் வரதட்சணை பெற்ற கிறிஸ்தவ பெண்கள் தங்கள் குடும்பத்தின் சொத்துகளுக்கு பரம்பரைக்கான அனைத்து உரிமைகோரல்களையும் இழக்க நேரிடும்.  

## இறப்பு

பௌலோசு 1983 நவம்பர் 17 அன்று இறந்தார்.